ମୁମ୍ବାଇଃ ମୁମ୍ବାଇର ପରେଲ ଅଞ୍ଚଳରେ ଥିବା କ୍ରିଷ୍ଟାଲ୍ ଟାୱାରରେ ଆଜି ସକାଳେ ନିଆଁ ଲାଗିଯିବାରୁ ୪ ଜଣଙ୍କ ମୃତ୍ୟୁ ଘଟିଛି ଓ ୧୬ ଜଣ ଆହତ ହୋଇଛନ୍ତି।
କୋଠାର ୧୨ତମ ମହଲାରେ ପ୍ରଥମେ ନିଆଁ ଲାଗିଥିଲା। ପାଖାପାଖି ୮ଟା ୫୫ରୁ ନିଆଁ ଲିଭା ଆରମ୍ଭ ହୋଇଥିଲା ଓ ୧୦ଟା ବେଳକୁ ଶେଷ ହୋଇଥିଲା।
ମୁମ୍ବାଇ ଫାୟାର ବ୍ରିଗେଡ୍ ମୁଖ୍ୟ ପି.ଏସ୍ ରାହାଙ୍ଗଦଲେ କହିଛନ୍ତି, ନିଆଁ ଓ ଧୂଆଁରେ ଲୋକେ ଷ୍ଟେୟାରକେସ୍ରେ ଫସି ରହିଥିଲେ।
ଅଗ୍ନିକାଣ୍ଡର କାରଣ ଜଣାପଡ଼ି ନାହିଁ। ଏନେଇ ତଦନ୍ତ ଚାଲିଛି। ପ୍ରାଥମିକ ତଦନ୍ତରୁ ଜଣାପଡ଼ିଛି ଯେ ଏହି କୋଠାରେ ଯେମିତି ଅଗ୍ନି ନିର୍ବାପକ ବ୍ୟବସ୍ଥା ରହିବା କଥା ତାହା ରହି ନଥିଲା।
